৪. দীৰ্ঘদিন ধৰি বাৰ্ধক্যজনিত কাৰণত শয্যাশাী হৈ থকা বিশিষ্ট ক্ৰীড়া সংগঠক, ৰেফাৰী, ফুটবলাৰ নৃপেন্দ্ৰ নাৰায়ণ সিংহৰ স্বাস্থ্যৰ উন্নতি কামনা কৰি অসম ক্ৰিকেট সন্থাই ৩০হাজাৰ টকাৰ এক আৰ্থিক সাহাৰ্য আগবঢ়াইছে বুলি সন্থাটোৱে বিজ্ঞপ্তিযোগে সংবাদ মাধ্যমক অৱগত কৰিছে।
৬. বিশ্ব ৰেংকিঙৰ তৃতীয় স্থান লাভ কৰিলে অসমৰ শিৱ থাপাই। আন্তঃৰাষ্ট্ৰীয় বক্সিং সন্থাই ভাৰতীয় ফেডাৰেশ্বনক নিলম্বিত কৰা সত্ত্বেও আন্তঃৰাষ্ট্ৰীয় স্তৰতে দেখুওৱা উন্নত প্ৰদৰ্শনৰ সূত্ৰে ১মাৰ্চত প্ৰকাশিত ৰেংকিঙ অনুসৰি ৫৬কেজি শাখাত শিৱৰ এই স্থান ঘোষিত হৈছে। মেৰি কম আৰু এচ দেৱেন্দ্ৰো সিঙেও নিজৰ নিজৰ শাখাত এই ৰেংকিঙত তৃতীয় স্থান লাভ কৰিছে।
৭. অহা ১৯-২১ এপ্ৰিলত গুৱাহাটীৰ আই.টি.এ সাংস্কৃতিক প্ৰকল্পত আয়োজিত হৈছে ব্ৰহ্মপুত্ৰ ভেলী ফিল্ম ফেষ্টিভেল ২০১৪ৰ। আয়োজক সংস্থা "তত্ব"ই ব্ৰহ্মপুত্ৰ ভেলী চুটি ছবি প্ৰতিযোগিতাৰো আয়োজন কৰিছে আৰু তাৰ বাবে ছবি পঠাবৰ বাবেও নিৰ্মাতা সকলক আহ্বান জনাইছে।
১৩. "দা ফাৰ ইষ্টাৰ্ন ৰিভিউ" কাকতৰ উদ্যোগত তথা ডিব্ৰুগড় জিলা ক্ৰীড়া সন্থাৰ উদ্যোগত অহা ১৫-১৬মাৰ্চত ডিব্ৰুগড়স্থিত ইনড'ৰ ষ্টেডিয়ামত আয়োজিত হৈছে আন্তঃসংবাদ মাধ্যম প্ৰাইজমানী বেডমিণ্টন প্ৰতিযোগিতা। সবিশেষ তথ্যৰ বাবে আয়োজক সমিতিৰ সম্পাদকক ৯৪৩৫০-৩২৫২৫ নম্বৰত যোগাযোগ কৰিব পাৰিব।
১৬. আৰ্টফেডে মৰাণত আয়োজন কৰা ৰাষ্ট্ৰীয় পৰ্যায়ৰ হস্তশিল্প বিক্ৰী আৰু প্ৰদৰ্শনী অনুষ্ঠান "ক্ৰাফট বজাৰ ২০১৪"ৰ কাইলৈ সামৰণি পৰিব।
১৭. অসমীয়া কাব্য জগতৰ এটি চিনাকী নাম মীনাক্ষী বৰাই পাঠক সমাজলৈ আগবঢ়াইছে তেওঁৰ পঞ্চমখন কাব্যগ্ৰন্থ "হৃদয়ৰ জোনাক"। শব্দ প্ৰকাশ, যোৰহাটে এই কবিতা সংকলনখনি প্ৰকাশ কৰি উলিয়াইছে।
১৮. দেশৰ অভিযন্তা সকলৰ এক মঞ্চৰূপে কুৱেষ্ট ইঞ্জেনিয়ামে ২০১৪ৰ আয়োজন কৰিছে অভিযন্তা সেৱাৰ অন্যতম আগৰণুৱা কুৱেষ্ট গ্ল'ৱেল কোম্পানীয়ে। এই প্ৰযুক্তি সমাৰোহখনিতে এক আন্তঃকলেজ ইঞ্জিনিয়াৰি ডিজাইন প্ৰতিযোগিতাৰো আয়োজন কৰিছে। সবিশেষ www.engineering.quest-global.com পৰা সংগ্ৰহ কৰিব পাৰিব। শ্ৰেষ্ঠ তিনিটা ডিজাইনৰ বাবে একলাখ পয়সত্তৰ হাজাৰ টকাৰ পুৰস্কাৰো সংস্থাটোৱে ঘোষণা কৰিছে।
১৯. যুৱ প্ৰজন্মৰ মাজত মানৱৰ অবৈধ সৰবৰাহৰ বিষয়ে সজাগতা সৃষ্টিৰ উদেশ্যে এম টিভি আৰু এম টি ভি এগজিটে অনুৰাগ কাশ্যপৰ নিৰ্দেশনাত তৈয়াৰ কৰিছে এক থ্ৰীলাৰ চিৰিজ "ট্ৰেফিক"। প্ৰথমখণ্ড ২৮ফেব্ৰুৱাৰীত প্ৰচাৰ কৰাৰ পাছত ইয়াৰ পৰবৰ্তী চাৰিটা খণ্ড অহা ৭,১৪, ২১ আৰু ২৮মাৰ্চত সম্প্ৰচাৰ কৰাৰ ব্যৱস্থা কৰিছে বুলি জানিব পৰা গৈছে।
২০. প্ৰথম বাৰৰ বাবে লোকসভা আৰু বিধানসভাৰ নিৰ্বাচনৰ বাবে প্ৰাৰ্থীসকলৰ শপতনামা সমূহৰ ই-ফাইলিং কৰাৰ ব্যৱস্থা কৰিছে নিৰ্বাচন আয়োগে। সম্পত্তিৰ বিৱৰণ, চলি থকা গোচৰ আদি বিষয়ত দাখিল কৰিব লগা শপতনামা সমূহ এইবাৰ অনলাইন দাখিল কৰাৰ ব্যৱস্থা হোৱা বুলি আয়োগে প্ৰকাশ কৰিছে।
